Diari Oficial de la Generalitat Valenciana


Sumari del DOGV 5233, del 04-04-2006 (2006/3593)

RESOLUCIÓ de 27 de març de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 47/2005.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5233

Data del DOGV
:   04-04-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/3593


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 27 de març de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 47/2005. [2006/3593]  
Per Resolució de 29 de març de 2005, de la Direcció General d'Administració Autonòmica, publicada en el DOGV núm. 4.976, d'1 d'abril de 2005, es va convocar Concurs de Mèrits núm. 47/2005, per a la provisió de llocs de treball de naturalesa funcionarial, sector administració especial, grup B, enginyers tècnics industrials, enginyers tècnics agrícoles, enginyers tècnics forestals i altres col.lectius, de distintes conselleries.  
Per Resolució de 30 de setembre de 2005, de la Direcció General d'Administració Autonòmica, publicada en el DOGV núm. 5.117, de data 19 d'octubre de 2005, s'amplia el termini establit per a resoldre la convocatòria de l'esmentat Concurs de Mèrits.  
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular, en data 27 de febrer de 2006, proposta definitiva d'adjudicació.  
Per tant, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Fer públiques les puntuacions obtingudes pels participants en el Concurs de Mèrits núm. 47/2005 i adjudicar amb destinació definitiva els llocs de treball relacionats en l'annex I de la present Resolució.  
Segon  
Declarar deserts els llocs de treball que es relacionen en l'annex II d'aquesta resolució.  
Tercer. Cessament i preses de possessió  
Cessament. El personal que ocupa lloc de treball i ha obtingut destinació en el present Concurs, cessarà d'ofici el dia 9 d'abril de 2006. Igualment, cessarà d'ofici en la mateixa data, el personal que estiga ocupant un lloc de treball adjudicat en el present Concurs.  
Preses de possessió. L'acte de presa de possessió, a què queda convocat el personal relacionat en l'annex I, tindrà lloc el dia 10 d'abril de 2006, segons la província en què hagen obtingut destinació, a les seus següents:  
a) Direcció Territorial de la Conselleria de Justícia, Interior i Administracions Públiques a Alacant, Rambla Méndez Núñez, núm. 41 (Torre Generalitat), 03307 Alacant, a les 09,00 hores.  
b) Direcció Territorial de la Conselleria de Justícia, Interior i Administracions Públiques a Castelló, c/ Major, núm. 78 12668 Castelló de la Plana, a les 09,00 hores.  
c) Direcció General d'Administració Autonòmica, Servei de Provisió de Llocs, c/ Miquelet, núm. 5, 2n, 46429 València, a les 09,00 hores, per a aquells adjudicataris el primer cognom dels quals es trobe alfabèticament comprés entre la A i la M, ambdós inclusivament, i a les 10,00 hores, per als adjudicataris, el primer cognom dels quals es trobe comprés entre la N i la Z.  
Els efectes administratius i econòmics seran del dia de la presa de possessió.  
Quart. Recurs  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que l'ha dictat aquesta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.  
València, 27 de març de 2006.. El director general d'Administració Autonòmica: Miguel Antonio Crespo Marzal.